open-index/open-wikipedia-markdown huggingface dataset:
கெவி (திரைப்படம்)

***கெவி*** (*Gevi*) என்பது 2025 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். தமிழ் தயாளன் இயக்கிய இப்படத்தை ஆர்டுப்ட்ரியாங்கிள்ஸ் பிலிம் கம்பனி என்ற பதாகையின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். இந்த படத்தில் சீலா ராஜ்குமார், ஜாக்குலின் லிடியா, ஆதவன் எம் ஆகியோர் முதன்மை வேடங்களில் நடித்துள்ளனர். விவேக் மோகன், ஜீவா சுப்பிரமணியம் ஆகியோர் துணை வேடங்களில் நடித்துள்ளனர்.  இப்படம் 2025 சூலை 18 அன்று திரையரங்குகளில் வெளியானது. 

## நடிகர்கள்

* மந்தாரையாக சீலா ராஜ்குமார்
* அல்லியாக ஜாக்குலின் லிடியா
* மந்தாரையின் கணவன் மலையனாக ஆதவன் எம்
* காவல் உதவி ஆய்வாளராக சார்லஸ் வினோத்
* ஜீவா சுப்பிரமணியன்
* எஸ். கே. காயத்ரி
* மந்தாரையின் தம்பி கடுக்காயாக விவேக் மோகன்
* உமர் பாரூ

## தயாரிப்பு
*கெவி படத்தை* தமிழ் தயாளன் இயக்கியுள்ளார். ஆர்டுப்ட்ரியாங்கிள்ஸ் பிலிம் கம்பனியின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். படத்தின் ஒளிப்பதிவை ஜெகன் ஜெய சூர்யாவும், படத்தொகுப்பை ஹரி குமரனும் மேற்கொண்டனர். பால சுப்பிரமணியன் இசையமைத்தார்.

## வெளியீடு
*கெவி* 2025 சூலை 18 அன்று திரையரங்குகளில் வெளியிடப்பட்டது.

## வரவேற்பு
*[[தினமலர்]]* விமர்சகர் படத்திற்கு 3/5 நட்சத்திரங்களை வழங்கினார். *[[சினிமா எக்ஸ்பிரஸ்|சினிமா எக்ஸ்பிரசின்]]* ஸ்ரீஜித் முல்லப்பள்ளி 2.5/5 நட்சத்திரங்களை வழங்கி, "படம் தனது செய்தியை சுத்தியலில் அடித்ததுபோல் வெளிப்படைத் தன்மையுடன் கூறினாலும், அதன் நேரடியான அணுகுமுறை எந்த இடத்திலும் சிக்கலுக்கு உள்ளாக்கவில்லை. *கெவியில்* படத்தில் அந்தச் சமூகம் தங்களின் தற்போதைய நிலைக்கு ஓரளவிற்குத் தாங்களே காரணம் என்ற ஒரு நுட்பமான குறிப்பு இருந்தாலும், தமிழ் தயாளனின் உணர்வுப்பூர்வமான இயக்கம் அதை ஒரு பாதுகாப்பான எல்லைக்குள் வைத்திருக்கிறது" என்று எழுதியுள்ளது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2025 தமிழ்த் திரைப்படங்கள்
பொட்டாசியம் போரோ ஐதரைடு

**பொட்டாசியம் போரோ ஐதரைடு** (*Potassium borohydride*) என்பது KBH4 என்ற மூலக்கூறு வாய்பாட்டைக் கொண்ட ஒரு கனிம வேதியியல்  சேர்மமாகும். பொட்டாசியம் டெட்ரா ஐதரோபோரேட்டு என்ற பெயராலும் இச்சேர்மம் அழைக்கப்படுகிறது. 

## தயாரிப்பு
சோடியம் போரோ ஐதரைடை மெத்தனால் அல்லது நீர் கரைப்பானில் உள்ள நீர்த்த பொட்டாசியம் ஐதராக்சைடுடன் சேர்த்து வினைபுரியச் செய்வதன் மூலம் பொட்டாசியம் போரோ ஐதரைடு சேர்மத்தைத் தயாரிக்கலாம்:

:NaBH4 + KOH -> KBH4 + NaOH 

## பண்புகள்
பொட்டாசியம் போரோ ஐதரைடு அறை வெப்பநிலையிலும் கார நீர்க்கரைசலிலும் நிலைத்தன்மை கொண்ட ஒரு நிறமற்ற திடப்பொருள் ஆகும். பொட்டாசியம் போரோ ஐதரைடின் ஐதரசன் வெளியேற்ற வெப்பநிலை 584 °செல்சியசு ஆகும்.  இது இலித்தியம் போரோ ஐதரைடு அல்லது சோடியம் போரோ ஐதரைடை விட அதிகமாகும்.

தொடர்புடைய Na+, Rb+, மற்றும் Cs+ உப்புகளைப் போலவே, பொட்டாசியம் போரோ ஐதரைடும் சோடியம் குளோரைடு படிக அமைப்பில், Fm3m என்ற இடக்குழுவில்  படிகமாகிறது.

## வினையாக்கியாக
பெரும்பாலும் பொட்டாசியம் போரோ ஐதரைடு  பொதுவாகப் பயன்படுத்தப்படும் சோடியம் போரோ ஐதரைடைப் போலவே செயல்படுகிறது. ஆனால் சில சமயங்களில் கரைதிறன் தொடர்பான காரணங்களுக்காக பொட்டாசியம் உப்பு பரிந்துரைக்கப்படுகிறது. பொட்டாசியம் திரிசுபைரசோலைல்போரேட்டு தயாரிப்பு இதற்கு ஓர் எடுத்துக்காட்டாகும். இந்தச் செயல்முறையில், கரைப்பான் ஏதுமின்றி பொட்டாசியம் போரோ ஐதரைடு மற்றும் பைரசோல் ஆகியவற்றைச் சூடுபடுத்துவதும் அடங்கும்

:KBH4 + 3 C3N2H4 → KHB(C3N2H3)3 + 3 H2 

பொட்டாசியம் போரோ ஐதரைடை பாசுபாரிக்  அமிலத்துடன் சேர்த்து வினைபுரியச் செய்வதன் மூலம் டைபோரேன் உற்பத்தி செய்யப்படுகிறது.

பிசுமத் முக்குகுளோரைடுடன் இணைந்து, இது நைட்ரோ தொகுதியை ஐதராக்சிலமைனாக  ஒடுக்குவதற்கான ஒரு வினைக்காரணியாகச் செயல்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:போரோஐதரைடுகள்
ஆழ்கடல் துப்பறியும் நிபுணர்கள்

**ஆழ்கடல் துப்பறியும் நிபுணர்கள்** (*Deep Sea Detectives*) என்பது வரலாறு தொலைக்காட்சியில் ஒளிபரப்பான ஒரு தொலைக்காட்சி நிகழ்ச்சி ஆகும். டீப் சீ டிடெக்டிவ்சு  என்ற பெயரில் இந்நிகழ்ச்சி ஒளிபரப்பானது. 2003 மற்றும் 2006-ஆம் ஆண்டுகளுக்கு  இடையில் நான்கு பருவங்களாக ஒளிபரப்பப்பட்டது. இந்நிகழ்ச்சியை மூழ்காளர் மற்றும் வரலாற்றாசிரியரான இரிச்சி கோலர் இணைந்து தொகுத்து வழங்கினார்.

## மேற்கோள்கள்

## வெளி இணைப்புகள்
* 

பகுப்பு:தொலைக்காட்சித் தொடர்கள்
பகுப்பு:அறிவியல் நிகழ்வுகள்
இருண்ட சந்திரன்

thumb|தேய்பிறை சந்திரன்
**இருண்ட நிலவு** என்ற சொல், தேயும் நிலவின் கடைசியாகத் தெரியும் பிறையைக் குறிக்கிறது. ஒரு இருண்ட நிலவின் காலம், அதன் வான்கோள அட்சரேகையைப் பொறுத்து 1.5 முதல் 3.5 நாட்கள் வரை மாறுபடும். தற்போதைய வானியல் பயன்பாட்டில், இந்த இருண்ட காலத்தின் நடுவில், நிலவும் சூரியனும் ஒரே நேர்கோட்டில் வரும்போது, ​​அமாவாசை ஏற்படுகிறது. இந்த வரையறை பொதுப் பயன்பாட்டிற்கு வந்துவிட்டதால், நாட்காட்டிகள் பொதுவாக 'இருண்ட நிலவு' என்பதற்குப் பதிலாக 'அமாவாசை' தேதியையே குறிப்பிடுகின்றன.

## 30வது பிரிவாக இருண்ட சந்திரன்
ஆக்ஸ்போர்டு ஆங்கில அகராதி, அமாவாசையை "சூரியனுடன் இணைந்த பிறகு, சந்திரனின் முதல் கண்ணுக்குத் தெரியும் பிறை" என்று வரையறுக்கிறது. இருண்ட சந்திரன் என்பது தேய்பிறை சந்திரனைக் குறிக்கப் பயன்படுத்தப்படும் ஒரு சொல். பண்டைய கிரேக்கர்கள் ஹோமரின் காலத்தில் செய்தது போலவும், பாபிலோனியர்கள் செய்தது போலவும், இந்தியர்கள் இன்றும் செய்வது போலவும் (அவற்றை திதி என்று அழைப்பது போல), சந்திரனின் சுற்றுப்பாதை 30 பிரிவுகளாகப் பிரிக்கப்படும்போது, ​​கடைசி கட்டம் "இருண்ட சந்திரன்" என்று அழைக்கப்படுகிறது. கிரேக்க மொழியில், இது "பழைய சந்திரன்" என்று அழைக்கப்பட்டு ஹெகேட் தெய்வத்துடன் தொடர்புபடுத்தப்பட்டது.இந்தியாவில், இது அமாவாசை என்று அழைக்கப்பட்டு காளி தெய்வத்துடன் தொடர்புபடுத்தப்படுகிறது.இந்த இரண்டு தெய்வங்களுக்கும் ஒரு இருண்ட தொடர்பு இருப்பதால், இருண்ட சந்திரன் என்ற சொல் பயன்படுத்தப்படுகிறது.

பாபிலோனிய, கிரேக்க மற்றும் இந்திய கலாச்சாரங்களில், இருண்ட சந்திரன் என்பது சூரியனுடன் இணைவதற்கு முன்பு சந்திரன் மற்றும் சூரியனுக்கு இடையிலான 12° கோணத் தூரத்திற்குள் நிகழ்கிறது. அமாவாசை என்பது இந்த இணைவுக்குப் பிறகு 12° கோணத் தூரத்திற்குள் நிகழ்கிறது. இந்த 12° வளைவு பாபிலோனியர்களால் 'உமா' என்றும், இந்தியர்களால் 'திதி' என்றும் அழைக்கப்படுகிறது.

இந்தத் தூரத்தைக் கடக்க சந்திரன் சராசரியாக 23 மணி நேரம் 37 நிமிடங்கள் எடுத்துக்கொள்கிறது, ஆனால் சந்திரனின் சுற்றுப்பாதை ஒழுங்கின்மை காரணமாக இந்த காலம் 21 முதல் 26 மணி நேரம் வரை மாறுபடலாம். இதன் பொருள், "இருண்ட சந்திரன்" உண்மையில் தோராயமாக 23 மணி நேரம் 37 நிமிடங்கள் நீடிக்கும், மேலும் இது ஒரு சந்திர நாட்காட்டியில்,முன்பு கூறப்பட்டபடி 1.5 முதல் 3.5 நாட்கள் அல்ல,"அமாவாசை" என்று குறிக்கப்பட்ட எந்த நேரத்தையும் உள்ளடக்கியது,

## மேற்கோள்கள்

பகுப்பு:வானியல்
பகுப்பு:நிலா சார்ந்த அறிவியல்
ஐன்ஸ்டீன் வளையம்

thumb|அருகிலுள்ள ஒரு விண்மீன் திரள் (NGC 6505) தொலைவில் உள்ள ஒரு விண்மீன் திரளின் ஒளியை சிதைப்பதால் உருவாகும் ஐன்ஸ்டைன் வளையம். இந்த படத்தில், நான்கு பிரகாசமான புள்ளிகளுக்கு இணையாக, அந்தத் தொலைதூர விண்மீன் திரளின் நான்கு பிம்பங்களைக் காணலாம்.
**ஐன்ஸ்டைன் வளையம்** (*Einstein ring*), அல்லது **ஐன்ஸ்டைன்-குவோல்சன் வளையம்** (*Einstein–Chwolson ring*) என்பது ஒரு விண்மீன் மண்டலம் அல்லது விண்மீனிலிருந்து வரும் ஒளி பூமிக்கு வரும் வழியில் ஒரு பிரம்மாண்டமான பொருளைக் கடந்து செல்லும்போது இது உருவாகிறது. ஈர்ப்பு வில்லை விளைவு காரணமாக, ஒளி திசை திருப்பப்படுகிறது, இதனால் அது வெவ்வேறு இடங்களிலிருந்து வருவது போல் தெரிகிறது. ஒளி மூலம், ஈர்ப்பு வில்லை மற்றும் பார்வையாளர் ஆகிய மூன்றும் சரியான நேர்கோட்டில் இருந்தால், அந்த ஒளி ஒரு வளையமாகத் தெரிகிறது.

## அறிமுகம்
ஈர்ப்பு வில்லை விளைவு ஆல்பர்ட் ஐன்ஸ்டீனின் பொது சார்பியல் கோட்பாட்டால் கணிக்கப்பட்டுள்ளது. ஒரு மூலத்திலிருந்து வரும் ஒளி (முப்பரிமாணத்தில்) நேர்கோட்டில் பயணிப்பதற்குப் பதிலாக, ஒரு பெரும் பொருளின் இருப்பு காரணமாக அது வளைக்கப்படுகிறது, இது வெளி-நேரத்தை சிதைக்கிறது. ஐன்ஸ்டீன் வளையம் என்பது ஈர்ப்பு வில்லை விளைவின் ஒரு சிறப்பு வகையாகும், இது மூலப்பொருள், வில்லை மற்றும் பார்வையாளர் ஆகியவை துல்லியமாக ஒரே நேர்கோட்டில் அமையும்போது ஏற்படுகிறது. இது வில்லைச் சுற்றி ஒரு சமச்சீர்நிலையை ஏற்படுத்துகிறது, இதனால் ஒரு வளையம் போன்ற அமைப்பு உருவாகிறது.

ஐன்ஸ்டீன் வளையத்தின் அளவு ஐன்ஸ்டீன் ஆரத்தால் வழங்கப்படுகிறது. ரேடியன்களில், இது

: \theta_1 = \sqrt{\frac{4GM}{c^2}\;\frac{D_{LS}}{D_S D_L}},

அதாவது,

: G    இது ஈர்ப்பு மாறிலி ஆகும்,
: M   இது லென்ஸின் நிறை ஆகும்.
: c     இது ஒளியின் வேகம் ஆகும்,
: D_L இது லென்ஸுக்கான கோண விட்டம் தூரமாகும்,
: D_S என்பது மூலத்திற்கான கோண விட்ட தூரம், மற்றும்
: D_{LS}.இது லென்ஸுக்கும் மூலத்திற்கும் இடையிலான கோண விட்டம் தூரமாகும்.

## படத்தொகுப்பு

படிமம்:Euclid image of a bright Einstein ring around galaxy NGC 6505 ESA506345.tiff|NGC 6505 விண்மீன் மண்டலத்தைச் சுற்றி உள்ள ஒரு பிரகாசமான ஐன்ஸ்டீன் வளையத்தின் யூக்ளிட் படம்.
படிமம்:Einstein Rings (Cropped).jpg|SLACS மூலம் சில ஐன்ஸ்டீன் வளையங்கள் கவனிக்கப்பட்டன.
படிமம்:Cosmic cloning SDSSJ0146-0929.jpg|SDSSJ0146-0929-ஐச் சுற்றியுள்ள நேர்த்தியான வளைவுகள் ஐன்ஸ்டீன் வளையத்திற்கு எடுத்துக்காட்டுகளாகும்.
படிமம்:BlackHole Lensing.gif|ஒரு விண்மீன் மண்டலத்தின் முன்னால் ஒரு கருந்துளை கடந்து செல்வது போன்ற ஒரு உருவகப்படுத்தப்பட்ட காட்சி.
படிமம்:Montage of the SDP.81 Einstein Ring and the lensed galaxy.jpg|SDP.81 ஐன்ஸ்டீன் வளையம் மற்றும் லென்ஸ் செய்யப்பட்ட விண்மீன் திரளின் தொகுப்புப் படம்.
படிமம்:EnsteinRingZoomOptimised.gif|ஒரு கருந்துளைக்கு அருகில் உள்ள ஐன்ஸ்டீன் வளையங்கள்
படிமம்:The Carousel Lens.jpg|கரோசெல் லென்ஸ், ஒரே ஒரு மையத்தால் ஈர்ப்புவிசைக்கு உட்படுத்தப்பட்ட 7 தனித்தனி விண்மீன் திரள்களைக் காட்டுகிறது. மேலும் தொலைவில் கூடுதல் ஈர்ப்புவிசை லென்ஸ்களும் காணப்படுகின்றன.


## மேற்கோள்கள்

## மேலதிக வாசிப்பு
* 

வளையம்
பகுப்பு:ஒளியியல் தோற்றப்பாடுகள்
பகுப்பு:ஈர்ப்பு விசையின் விளைவுகள்
பகுப்பு:ஈர்ப்புப்புல ஒளிவிலகல்
பகுப்பு:இயங்குபடம் உள்ள கட்டுரைகள்
கேமியோ

**கேமியோ** (*Cameo*) என்பது ஓர் ஆப்பிள் பழ வகையாகும். 1987 ஆம் ஆண்டில் அமெரிக்காவின் வாசிங்டன் நகரத்தில் உள்ள திரைடன் என்ற இடத்தில் உள்ள ஒரு பழத்தோட்டத்தில், காடில் குடும்பத்தினரால் இப்பழம் தற்செயலாகக் கண்டுபிடிக்கப்பட்டது. இப்பழத்தின் பெற்றோர் வகை உறுதியற்றதாகும். சிவப்பு ஆப்பிள் பழவகை மற்றும் மஞ்சள் ஆப்பிள் பழவகை ஆகியவற்றுக்கு இடையேயான ஒரு கலப்பின பழமாக இது இருக்கலாம். ஏனெனில் அந்த வகைப் பழங்களின் தோட்டங்களுக்கு அருகில் இவ்வகை கண்டுபிடிக்கப்பட்டது. இப்பழம் அசல் இனியசுவை வகையைப் போன்று காணப்படுகிறது. ஆரஞ்சு மற்றும் மஞ்சள் கோடுகளுடன் கூடிய சிவப்பு நிறத் தோலைக் கொண்டுள்ளது. அடர்த்தி, புளிப்பு, மொறுமொறுப்பு மற்றும் நறுமணமுள்ள சுவை ஆகிய பண்புகளுடன் கேமியோ காணப்படுகிறது. புதியதாகச் சாப்பிடவும், பழக்கலவைக்கும், பலகாரம் செய்யவும் ஏற்றது. வாசிங்டன் மாநிலத்தில் அதிகம் பயிரிடப்படும் முதல் ஒன்பது ஆப்பிள் வகைகளில் இதுவும் ஒன்றாகும்.

## மேற்கோள்கள்

பகுப்பு:பழங்கள்
பகுப்பு:ஆப்பிள்கள்
பகுப்பு:வட அமெரிக்கத் தாவரங்கள்
அரசு கலை மற்றும் அறிவியல் கல்லூரி, நத்தம்

**அரசு கலை மற்றும் அறிவியல் கல்லூரி, நத்தம்** (*Government Arts and Science College, Natham*) என்பது இந்தியாவின் தமிழ்நாட்டில், திண்டுக்கல் மாவட்டம், நத்தத்தில் செயல்பட்டு வரும் தமிழக அரசின் கலை மற்றும் அறிவியல் கல்லூரியாகும். இக்கல்லூரி 2025ஆம் ஆண்டு முதல் மதுரை காமராசர் பல்கலைக்கழகத்தின் கீழ் இணைவு பெற்று செயல்பட்டு வருகிறது.

## துறைகள்

* ஆங்கிலம்
* தமிழ்
* வணிகவியல்
* கணினி அறிவியல்
* வரலாறு
* தரவு அறிவியல்
* வணிக நிர்வகம்

## மேற்கோள்கள்


பகுப்பு:திண்டுக்கல் மாவட்டத்திலுள்ள அரசினர் கலைக் கல்லூரிகள்
அரசு மகளிர் கலை மற்றும் அறிவியல் கல்லூரி, கொடைக்கானல்

**அரசு மகளிர் கலை மற்றும் அறிவியல் கல்லூரி, கொடைக்கானல்** என்பது தமிழ்நாட்டில் கொடைக்கானலில் அமைந்துள்ள பெண்கள் கல்லூரி ஆகும். இது திண்டுக்கல் மாவட்டத்தில் உள்ளது. இக்கல்லூரி முதலில் அன்னை தெரசா மகளிர் பல்கலைக்கழக உறுப்புக் கல்லூரியாக 1995ஆம் ஆண்டு தொடங்கப்பட்டது. பின்னர் இதன் பெயர் அரசு மகளிர் கலை மற்றும் அறிவியல் கல்லூரி, கொடைக்கானல் என மாற்றப்பட்டு தமிழ்நாடு அரசின் உயர்க்கல்வித் துறையின் கீழ் செயல்படுகிறது. இது பெண்களுக்கு மட்டும்  உயர்க்கல்வி வாய்ப்பை வழங்கும் அரசு கல்லூரியாகும். இக்கல்லூரியில் 10 இளநிலை துறைகள் உள்ளன.

## துறைகள்

* வணிக நிர்வாகம்
* கணினி பயன்பாடு
* பொது பணியியல்
* தாவரவியல்
* வேதியியல்
* இயற்பியல்
* தமிழ்
* ஆங்கிலம்
* வணிகம்
* கணிதம்

## மேற்கோள்கள்

பகுப்பு:திண்டுக்கல் மாவட்டத்திலுள்ள அரசினர் கலைக் கல்லூரிகள்
எஸ். எஸ். எம் கலை மற்றும் அறிவியல் கல்லூரி, திண்டுக்கல்

**எஸ். எஸ். எம். கலை மற்றும் அறிவியல் கல்லூரி** (*SSM College of Arts and Science*) என்பது இந்தியாவின் தமிழ்நாட்டில் திண்டுக்கல் மாவட்டத்தில் செயல்படும் மதுரை காமராசர் பல்கலைகழகத்தின் இணைவுப் பெற்ற கலை மற்றும் அறிவியல் கல்லூரி ஆகும். திண்டுக்கலில் எஸ். சென்னிமலை கவுண்டர்  அறக்கட்டளை இக்கல்லூரியை 2022ஆம் ஆண்டில் நிறுவியது.

**<big><u>நோக்கம்:</u></big>**

இதன் முக்கிய நோக்கம், உயர்தர தொழில்நுட்ப மற்றும் கலைப் பிரிவில் உள்ள உயர் கல்வியை வழங்குவதன் மூலம் சமூகத்தை மேம்படுத்துவதை நோக்கமாக கொண்டுள்ளது. மாணவர்களுக்கு வேலைவாய்ப்பு மற்றும் அவர்களின் குடும்பத்தினரின் வாழ்வாரத்தை உருவாக்கி, அவர்களை மேம்படுத்துவதாகும்.  இந்தக்  கல்லூரி நல்ல கட்டமைப்பு மற்றும் மதிப்பு கூட்டப்பட்ட படிப்புகள்  போன்ற செயல்பாடுகளுடன் மாணவர்களுக்கு அறிவூட்டும் சிறந்தக் களமாக  செயல்படுகிறது.

## <u>வழங்கும் படிப்புகள்:</u>

### இளநிலைப் படிப்புகள்
* வணிகவியல்
* வணிகவியல் - பட்டயக்கணக்காளர்
* வணிகவியல் - தொழில்முறை கணக்காளர்
* வணிகநிர்வாகவியல்
* கணினி அறிவியல்
* செயற்கை நுண்ணறிவு
* தரவு அறிவியல் மற்றும் பகுப்பாய்வு
* தகவல் தொழில்நுட்பம்
* இணையப் பாதுகாப்பு
* உயிர்வேதியல்

## <u>மேற்கோள்கள்:</u>

பகுப்பு:திண்டுக்கல் மாவட்டத்திலுள்ள தனியார் கலைக் கல்லூரிகள்
இலாலா புல்கோமல்

**இலாலா புல்கோமல்** (*Lala Bulhomal Lahor*i) லாகோரி என்பவர் இன்றைய பாக்கித்தானில் உள்ள இலாகூர் நகரத்தைச் சேர்ந்த ஓர் இந்திய உலோகவியலாளரும் கருவி தயாரிப்பாளரும் ஆவார். இந்தோ-பாரசீக இசைக்கருவிகளின் பாரம்பரியத்தில் அலங்கரிக்கப்பட்ட ஆஸ்ட்ரோலேப்கள் மற்றும் வான உருண்டைகளை வடிவமைப்பதில் இவர் பிரபலமானவர். லாகோரி என்ற குடும்பப்பெயர் இவர் லாகூரிலிருந்து வந்தவர் என்பதைக் குறிக்கிறது. இதே நேரத்தில் லாலா என்ற முன்னொட்டு சமூக தகுதியை குறிக்கும் ஒரு மரியாதைக்குரிய குறியீடாகும். 1839- 1851க்கு இடையில் தயாரிக்கப்பட்ட இவரது கருவிகள் முக்கியமாக பித்தளையால் செய்யப்பட்டன. சமசுகிருதம், தேவநாகரி, அரபு மற்றும் பாரசீக மொழிகளில் கல்வெட்டுகள் மூலம் இவர் குறைந்தது இருபத்தெட்டு கருவிகளை தயாரித்ததாக அறியப்படுகிறது. புல்கோமல் தனது கூட்டாளிகளுடன் தயாரித்த நாற்பத்தைந்து கருவிகள் உலகெங்கிலும் உள்ள அருங்காட்சியகங்கள் மற்றும் சேகரிப்புகளில் இருப்பதாக அறியப்படுகிறது. கிழக்கிந்திய கம்பெனியின் அதிகாரியான சர் என்றி மியர்சு எலியட்டிற்காக 1849ஆம் ஆண்டு வடிவமைக்கப்பட்ட ஒரு *ஆஸ்ட்ரோலேப்* இப்போது லண்டனில் உள்ள அறிவியல் அருங்காட்சியகத்தில் உள்ளது.

புல்கோமலின் புரவலர் கபூர்தலாவின் ராஜா (1837–1852) நிகால் சிங் அலுவாலியா ஆவார். இவரது பயிற்சியாளர்களில் குலாம் காதிர் கபூர்தாலி மற்றும் உசுதாத் பிர் பக்ஷ் லாகோரி ஆகியோர் அடங்குவர். இவர் சமகால இசைக்கருவி தயாரிப்பாளர் ஜோசி தரம் சந்த் ஆகியோருடன் தொடர்புடையவராகவும் இருக்கலாம். புல்கோமலின் வான உருண்டைகள் அலங்கார மற்றும் போதனை பயன்பாடுகளுக்காக செய்யப்பட்டன. இந்த உருண்டைகளில் உள்ள நட்சத்திரங்கள் மற்றும் விண்மீன்கள் டோலமிக் மரபுகளிலிருந்து அரபு மற்றும் பாரசீக பதிப்புகளின் அடிப்படையில் பெயரிடப்பட்டுள்ளன. இந்த தடையற்ற மற்றும் வெற்று உருண்டைகள் லாகூர் பாரம்பரியத்தில் இழந்த மெழுகு நுட்பத்தைப் பயன்படுத்தி வார்ப்பதன் மூலம் கட்டப்பட்டன.

## மேற்கோள்கள்

பகுப்பு:அறிவியல் கருவி ஆக்குநர்கள்
பசுமை வணிகம்

**பசுமை வணிகம்** (*Green Business)* என்பது இன்றைய உலகில் வேகமாக வளரும் தொழில்நுட்ப முன்னேற்றத்துடன் மனித வாழ்க்கை எளிதாகி வருகிறது. ஆனால் இதன் விளைவாக சுற்றுச்சூழல் பாதிப்பு, காற்றுமாசு, நீர் மாசு, காலநிலை மாற்றம் போன்ற பிரச்சனைகள் அதிகரித்து வருகின்றன. இந்நிலையிலிருந்து வெளிக்கொணர்வதற்கான முக்கியமான வழிகளில் ஒன்று "பசுமை வணிகம்".

பசுமை வணிகம் என்பது சுற்றுச்சூழலுக்கு தீங்கு விளைவிக்காத வகையில் இயங்கும் வணிகம் ஆகும். அதாவது உற்பத்தி, விநியோகம், பயன்பாடு போன்ற அனைத்து நிலைகளிலும் இயற்கைக்கு ஆதரவாக செயல்படுவது இதன் நோக்கம். இதனை சுற்றுச்சூழல் நட்பு வணிகம் என்றும் அழைக்கலாம்.

* இயற்கை வளங்களை வீணாக்காமல் பயன்படுத்துவது 
* மறுசுழற்சி மற்றும் மீள்பயன்பாடு ஊக்குவிப்பது 
* கார்பன் வெளியீட்டைக் குறைப்பது
* சுத்தமான , சுறுசுறுப்பான பசுமையான தொழில் சூழலை உருவாக்குதல்

அமெரிக்கா, ஜெர்மனி, ஜப்பான் இந்தியா போன்ற நாடுகள் பசுமை  வணிகத்துக்கு முக்கியத்துவம் அளிக்கின்றன. இந்தியாவில் சூரிய ஆற்றல் திட்டமும் பாமை இந்தியா இயக்கமும் பசுமை வணிகத்தில் நடைமுறையில் உள்ளன.

## மேற்கோள்கள்

பகுப்பு:சுற்றுச்சூழலியல்
பகுப்பு:வணிகவியல்
கல்மலா

**கல்மலா'' **(Kalmala)'' என்பது இந்தியாவின் தென் மாநிலமான கர்நாடக மாநிலத்தின் வட கிழக்கில் உள்ள ஒரு கிராமம் ஆகும். கர்நாடகாவின் இராய்ச்சூர்-பாகல்கோட் நெடுஞ்சாலையில் இராய்ச்சூர் மாவட்டத்தின் இராய்ச்சூர் வட்டத்தில் அமைந்துள்ளது.

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கிராமத்தில் மொத்தம் 1062 குடும்பங்கள் வசித்தன. கல்மலா கிராமத்தின் மக்கள் தொகை 5638 ஆக இருந்தது.  இதில் 2780 ஆண்களும் 2858 பெண்களும் இருந்தனர். 

## மேலும் காண்க
* ராய்ச்சூர்
* கர்நாடக மாவட்டங்கள்
## மேற்கோள்கள்

## வெளி இணைப்புகள்
* http://Raichur.nic.in/

பகுப்பு:ராய்ச்சூர் மாவட்டம்
பகுப்பு:கர்நாடகாவிலுள்ள கிராமங்கள்
கலோ நுனியா

**கலோ நுனியா** அல்லது **கலோனுனியா** *(Kalonunia rice)* என்பது பாசுமதி அல்லாத, நறுமணமுள்ள, கருப்பு நிறம் கொண்ட ஒரு சிறிய வகை அரிசியாகும். இது முக்கியமாக இந்தியாவின் மேற்கு வங்க மாநிலத்தில் பயிரிடப்படுகிறது. மேற்கு வங்கத்தின் கூச் பெகர், ஜல்பைகுரி மற்றும் அலிப்பூர்துவார் மாவட்டங்களிலும், டார்ஜிலிங் மற்றும் காளிம்பொங் மாவட்டங்களின் சில பகுதிகளிலும் இது ஒரு பொதுவான மற்றும் பரவலாகப் பயிரிடப்படும் நெல் பயிராகும்.

அதன் புவியியல் குறியீடு அடையாளத்தின் கீழ், இது "கலோனியா அரிசி" என்று குறிப்பிடப்படுகிறது.

## பெயர் மரபு
'கலோனுனியா' என்ற சொல், வங்காள மாநில மொழியில் 'கருப்பு' என்று பொருள்படும் 'கலோ' என்ற வார்த்தையிலிருந்தும், மேற்கு வங்காளத்தின் ஒரு உள்ளூர் நெல் வகையைக் குறிக்கும் 'நுனியா' என்ற வார்த்தையிலிருந்தும் பெறப்பட்டது. இது கருப்பு உமி கொண்ட தானியத்தைக் குறிக்கிறது. கலோனுனியா என்பது கலா நேனியா, கலா நினா அல்லது கலா நூனியா என்றும் குறிப்பிடப்படுகிறது.

### உள்ளூர் பெயர்
இது கலோ நுனியா சால் (கலோனுனியா சால்) அல்லது வெறுமனே கலோ நுனியா என்று அழைக்கப்படுகிறது. "சால்" என்பது வங்காள மொழியின் உள்ளூர் மாநில மொழியில் அரிசி என்று பொருள்.

## விளக்கம்
கலோனுனியா அரிசியின் சில பயன்கள் மற்றும் பண்புகள்:

### சிறப்பியல்புகள்
* இது அதன் பளபளப்பான கருப்பு உமித் தோற்றம் மற்றும் ஒட்டாத தன்மைக்காக அறியப்படுகிறது. மேலும் இது குலைநோய் எதிர்ப்புத் திறன் கொண்ட நெல் இரகம், பரந்த மரபணு அடிப்படையைக் கொண்டிருப்பதால், பூச்சிகள், நோய்கள், நோய்க்கிருமிகள் மற்றும் தட்பவெப்பநிலை மாற்றங்களிலிருந்து பாதுகாப்பு அளிக்கிறது. மற்ற இரகங்களுடன் ஒப்பிடும்போது இதற்கு குறைந்த உரமே தேவைப்படுகிறது.

### பயன்கள்
இந்த அரிசி, பாசுமதி அரிசிக்கு மாற்றாக, அன்றாட சாதமாகப் பயன்படுத்தப்படுகிறது. இது பாரம்பரிய இனிப்பு வகைகளான பிதே (Pitha) மற்றும் பதிசப்தா (Patisapta) போன்ற உள்ளூர் இனிப்பு வகைகளுக்கான மாவு தயாரிக்கவும், சடங்குகள் மற்றும் சுப நிகழ்ச்சிகளின் போது பாயசம் செய்யவும் பயன்படுத்தப்படுகிறது. மேலும், இது உள்ளூரில் முரி என்று அழைக்கப்படும் பொரி தயாரிக்கவும், சோறு, புலாவ் அல்லது போக் (கிச்சடி) தயாரிப்பிலும் பயன்படுத்தப்படுகிறது.

## புவிசார் குறியீடு
இது இந்தியநடுவண் அரசின் புவியியல் குறியீடுகள் பதிவகத்திடமிருந்து 2 ஜனவரி 2024 அன்று புவிசார் குறியீடு (GI) தகுதி முத்திரையைப் பெற்றது (இது மார்ச்சு 11, 2034 வரை செல்லுபடியாகும்).

நரேந்திரபூரில் உள்ள மாநில வேளாண் மேலாண்மை மற்றும் விரிவாக்கப் பயிற்சி நிறுவனம் (SAMETI), கலோனுனியா அரிசிக்கு புவியியல் குறியீடு (GI) பதிவு செய்ய முன்மொழிந்தது. மார்ச்சு 2021-இல் விண்ணப்பம் தாக்கல் செய்யப்பட்ட பிறகு, 2024-இல் சென்னையில் உள்ள புவியியல் குறியீட்டுப் பதிவகம் இந்த அரிசிக்கு புவியியல் குறியீட்டை வழங்கியது. இதன் மூலம், "கலோனுனியா அரிசி" என்ற பெயர் அந்தப் பகுதியில் விளையும் அரிசி(நெல்)க்கு மட்டுமே பிரத்யேகமானதாக ஆனது. இதன்மூலம், துலைப் பஞ்சி அரிசிக்குப் பிறகு மேற்கு வங்காளத்திலிருந்து புவியியல் குறியீடு பெறும் மூன்றாவது அரிசி வகையாகவும், மேற்கு வங்காளத்திலிருந்து புவியியல் குறியீடு பெறும் 26வது பொருளாகவும் இது ஆனது.

புவியியல் குறியீடு (GI) இந்த அரிசியை சட்டவிரோத விற்பனை மற்றும் சந்தைப்படுத்துதலில் இருந்து பாதுகாக்கிறது, மேலும் அதற்கு சட்டப்பூர்வ பாதுகாப்பையும் ஒரு தனித்துவமான அடையாளத்தையும் வழங்குகிறது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்
வி. பரமேசுவரன் நாயர்

**வி. பரமேசுவரன் நாயர்** (*V. Parmeswaran Nair*) என்பவர் ஓர் இயற்பியலாளர் ஆவார். தற்போது அமெரிக்காவிலுள்ள நியூயார்க்கு நகரக் கல்லூரியில் ஒரு பேராசிரியராகப் பணியாற்றுகிறார். 2011 ஆம் ஆண்டு செப்டம்பர் மாதம் முதல் இப்பதவியை வகித்து வருகிறார். முன்னதாக 1987 ஆம் ஆண்டு 1991 ஆம் ஆண்டு வரை கொலம்பியா பல்கலைக்கழகத்தில் உதவிப் பேராசிரியராகவும், 1991 ஆம் ஆண்டு முதல் 1993 ஆம் ஆண்டு வரை இதே பல்கலைக்கழகத்தில் துணைப் பேராசிரியராகவும் பணியாற்றினார். ஒரு நூலாசிரியராக பல்வேறு நூல்களையும் எழுதியுள்ளார்.  

## ஆரம்பகால வாழ்க்கை மற்றும் கல்வி
நாயர் 1976-ஆம் ஆண்டில் இந்தியாவில் உள்ள கேரளப் பல்கலைக்கழகத்தில் இளங்கலைப் பட்டத்தையும், 1978-ஆம் ஆண்டில் முதுநிலைப் பட்டத்தையும் பெற்றார். மேலும், 1983-ஆம் ஆண்டில் நியூயார்க்கில் உள்ள சைராகசு பல்கலைக்கழகத்தில் முனைவர் பட்டத்தையும் பெற்றார். 1983 ஆம் ஆண்டு முதல் 1985 ஆம் ஆண்டு வரை பிரின்சுடன் நகரத்தில் மேம்பட்ட ஆய்வு நிறுவனத்தில் ஆராய்ச்சி இணைப்பாளராகவும், 1985 முதல் 1986 ஆம் ஆண்டு வரை கலிபோர்னியாவில் உள்ள சாண்டா பார்பரா நகரத்தில் கோட்பாட்டு இயற்பியல் நிறுவனத்தில் ஆராய்ச்சி இணைப்பாளராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:அமெரிக்க இந்தியர்கள்
புல்மேடு பாதை, சபரிமலை

**புல்மேடு பாதை**, சபரிமலை ஐய்யப்பன் கோயிலுக்குச் செல்வதற்கான பாரம்பரிய பாதையான பம்பை ஆறு ஆகும். பம்பையிலிருந்து ஐய்யப்பன் கோயிலுக்குச் செல்வதற்கு 7 கிலோமீட்டர் ஆகும். எருமேலியிலிருந்து பெரிய பாதை வழியாக சபரிமலை செல்வதற்கு 45 கிலோமீட்டர் ஆகும். அடுத்த மூன்றாவது பாதையான புல்மேடு பாதை ஆகும். கேரளவின் இடுக்கி மாவட்டடத்தில் உள்ள குமுளி, வண்டிப் பெரியாறு. சத்திரம்,  புல்மேடு வழியாக நேரடியாக சபரிமலை அய்யப்பன் சன்னதிக்குச் நேரடியாகச் சென்றடையலாம்.  புல்மேடு பாதை வழியாகச் சபரிமலை அய்யப்பன் கோயில் சன்னதிக்கான 12 கிலோமீட்டர் தொலைவு வரை மலையில் நடந்தே செல்ல வேண்டும்.

சத்திரம் பாதை வழியாக காலை 7 மணி முதல் மதியம் 1 மணி வரை மட்டுமே சபரிமலைக்கு பாதயாத்திரை செல்ல அனுமதி வழங்கப்பட்டுள்ளது. அதேபோல, புல்மேடு வழியாக காலை 7 மணி முதல் மதியம் 2.30 மணி வரை மட்டுமே செல்ல அனுமதி வழங்கப்படும். சபரிமலையில் இருந்து சத்திரம் வழியாக திரும்பி வரும் பக்தர்கள் காலை 8 மணி முதல் 11 மணி வரை மட்டுமே நடந்து வர அனுமதிக்கப்பட்டுள்ளது.

புல்மேடு பாதையில் வருவோர் அடர்ந்த காட்டுப் பகுதி வழியாக நடந்து வர வேண்டும்.  பாதை மிகவும் எளிமையானதாக இருக்கும். புல்மேடு பாதை வழியாக நேரடியாக சபரிமலை சன்னிதானத்தையே பக்தர்கள் அடையலாம். 

## இதனையும் காண்க
* ஆறு அய்யப்பன் கோயில்கள்
## மேற்கோள்கள்

பகுப்பு:இடுக்கி மாவட்டம்
பகுப்பு:சபரிமலை
பிரோசாபாத் சட்டமன்றத் தொகுதி

**பிரோசாபாத் சட்டமன்றத் தொகுதி** *(Firozabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. இது பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
எர்பியம் டைசிலிசைடு

**எர்பியம் டைசிலிசைடு** (*Erbium disilicide*) என்பது ErSi2என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியமும் சிலிக்கானும் சேர்ந்து இந்த இருமச் சேர்மம் உருவாகிறது. ErSi, Er2Si ஆகிய பிற சிலிசைடுகளும் அறியப்படுகின்றன.

## இயற்பியல் பண்புகள்
எர்பியம் டைசிலிசைடு செஞ்சாய்சதுரப் படிக அமைப்பில் P6/mmm என்ற இடக்குழுவில்அடர் சாம்பல் நிறப் படிகங்களாக உருவாகிறது.

## பயன்கள்
எர்பியம் டைசிலிசைடு  சேர்மம் குறைக்கடத்திப் பயன்பாடு, ஒளியியல் மின்னணுவியல், உயர்-வெப்பநிலை மின்னணுவியல், உலோகக் கலவைக் கூட்டுப்பொருட்கள் மற்றும் பாதுகாப்புப் பூச்சுகள் ஆகியவற்றிற்காக ஆராயப்பட்டுள்ளது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:சிலிசைடுகள்
தீபன் கோசு

**தீபன் கோசு** (*Dipan Ghosh*) இந்தியாவைச் சேர்ந்த ஒரு கோட்பாட்டு இயற்பியலாளர் ஆவர். இயற்பியலிலுள்ள தத்துவார்த்த மாதிரியான ஐசன்பெர்க் எதிர்ஃபெரோ காந்தத்தின் தரை நிலையைத் துல்லியமாக கணக்கிட்டதற்காக பரவலாக அறியப்பட்டவர் ஆவார். இவருடைய இச்செயல்பாட்டை சிறப்பிக்கும் விதமாக நூல்கள் இதை மசும்மதார்-கோசு மாதிரி என்று குறிப்பிடுகின்றன. சஞ்சல் குமார் மசும்தாருடன் இணைந்து தீபன் கோசு இதை உருவாக்கினார். 

## கல்வி
1966 ஆம் ஆண்டு ஒடிசாவின் தலைநகரான கட்டக்கில் உள்ள உத்கல் பல்கலைக்கழகத்தின் ரேவன்சா கல்லூரியில் தங்கப்பதக்கத்துடன் முதுகலை இயற்பியல் பாடத்தில் பட்டம் பெற்றார். பின்னர் 1971-ஆம் ஆண்டு சஞ்சல் குமார் மசும்தாரின் கீழ் காந்த ஆமில்டோனியன் ஆய்வு  என்ற தலைப்பில் தனது ஆய்வறிக்கையின் பலத்தின் அடிப்படையில் இந்தியாவின் பம்பாயில் உள்ள டாடா அடிப்படை ஆய்வு நிறுவனத்தில் முனைவர் பட்டம் பெற்றார். 1971 முதல் 1972 ஆம் ஆண்டு வரை பிரிசுட்டல் பல்கலைக்கழகத்தில் சான் சீமானுடன் முதுகலை பட்டப்படிப்பை  முடித்தார்.

## தொழில்
* 2005 முதல் 2006 ஆம் ஆண்டு வரை பம்பாயிலுள்ள இந்திய தொழில்நுட்பக் கழகத்தின் துணை இயக்குநராக இருந்தார். மேலும் 2005 முதல் 2007 ஆம் ஆண்டு வரை இந்திய இயற்பியல் சங்கத்தின் தலைவராகவும் இருந்தார். 
* 1974 ஆம் ஆண்டு  பம்பாய்  இந்திய தொழில் நுட்ப நிறுவனத்தில் சேர்வதற்கு முன்பு கலிபோர்னியா பல்கலைக்கழகம், சாண்டா குரூசு மற்றும் விசுவ பாரதி பல்கலைக்கழகங்களில் பணியாற்றினார்.  
* ஓய்வு பெற்ற பின்னர் தற்போது மும்பை இந்திய தொழில் நுட்ப நிறுவனத்தில்  பேராசிரியராக பணிபுரிகின்றார்.

## மேற்கோள்கள்

பகுப்பு:வாழும் மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பதியூர்

**பதியூர்** *(Pathiyoor*) என்பது இந்தியாவின் தென் மாநிலமான  கேரளத்தின், ஆலப்புழா மாவட்டத்தில் உள்ள  காயங்குளம்  நகரின், அருகே உள்ள ஒரு கிராமமாகும். இந்த கிராமமானது  நகரத்தின் வடக்குப் பகுதியாக உள்ளது.

## குறிப்பிடத்தக்க நபர்கள்
* தச்சடி பிரபாகரன்,  இந்திய அரசியல்வாதி பதியூர் கமலம்:- தகில்

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் படி, கிராமத்தின் மக்கள் தொகை 23,460 ஆகும். ஆண்களின் எண்ணிக்கை 10,939 மற்றும் பெண்களின் எண்ணிக்கை 12,521 ஆகும்.

## மேற்கோள்கள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
பொருநை அருங்காட்சியகம்

**பொருநை அருங்காட்சியகம்** (*Porunai Museum*) என்பது தமிழகத்தின் 3200 ஆண்டுத் தொன்மையான நாகரிகத்தினை உலகிற்கு எடுத்துக்காட்டும் வகையில் தமிழ்நாட்டின் திருநெல்வேலி மாவட்டம் ரெட்டியார்பட்டியில் தமிழக அரசின் சார்பில் நிறுவப்பட்டுள்ள அருங்காட்சியகம் ஆகும். இங்கு தமிழ்நாட்டில் ஆதிச்சநல்லூர், கொற்கை உள்ளிட்ட தாமிரபரணி ஆற்றங்கரையில் மேற்கொள்ளப்பட்ட அகழாய்வுகளில் கண்டெடுக்கப்பட்ட தொல்லியல் எச்சங்கள் காட்சிப்படுத்தப்பட்டுள்ளன. இந்த அருங்காட்சியகம் சுமார் ரூ.67 கோடி மதிப்பில் அமைக்கப்பட்டுள்ளது. இதனை தமிழக முதலமைச்சர் மு. க. ஸ்டாலின் 20 திசம்பர் 2025 அன்று திறந்துவைத்தார். சுமார் 13 ஏக்கர் பரப்பளவில் அமைந்துள்ள இந்த அருங்காட்சியக வளாகத்தில் அறிமுகக் கூடத்துடன், சிவக்கலை, ஆதிச்சநல்லூர், கொற்கை ஆகிய பகுதிகளிலிருந்து எடுக்கப்பட்ட தொல்லுயிர் எச்சங்களுடன் கூடிய 7 கட்டடத் தொகுதிகள் 54,296 சதுர அடி பரப்பளவில் அமைக்கப்பட்டுள்ளன.

## அணுகல்
பொதுமக்கள் இந்த அருங்காட்சியகத்தினைப் பார்வையிட அருங்காட்சியகம் செயல்படும் நாட்களான திங்கட்கிழமை முதல் சனிக்கிழமை வரை திருநெல்வேலி சந்திப்பு பேருந்து நிலையத்திலிருந்து பொது பேருந்து சேவையினை திருநெல்வேலி அரசுப் போக்குவரத்துக் கழகம் ஏற்பாடு செய்துள்ளது. திருநெல்வேலி சந்திப்பில் புறபப்டும் இப்பேருந்து வண்ணார்பேட்டை, பாளையங்கோட்டை பேருந்து நிலையம், திருநெல்வேலி புதிய பேருந்து நிலையம் வழியாகச் செல்லும்.

## பார்வை நேரம்
* காலை 10 மணி முதல் இரவு 7 மணி வரை வாரநாட்களில்
* காலை 10 மணி முதல் இரவு 8 மணி வரை சனிக்கிழமை மற்றும் ஞாயிற்றுகி்கிழமை நாட்கள்
* நுழைவுச் சீட்டு பெறும் நேரம் காலை 10 மணி முதல் இரவு 7 மணி வரை வார நாட்கள்
* நுழைவுச் சீட்டு பெறும் நேரம் காலை 10 மணி முதல் இரவு 7 மணி வரை சனிக்கிழமை மற்றும் ஞாயிற்றுகி்கிழமை நாட்கள்
*
* வாரவிடுமுறை: செவ்வாய்க்கிழமை

## இதனையும் காண்க
* கீழடி அகழாய்வு மையம்
* ஆதிச்சநல்லூர் தொல்லியல் களம்

## மேற்கோள்கள்

பகுப்பு:திருநெல்வேலி மாவட்ட சுற்றுலாத் தலங்கள்
பகுப்பு:தொல்லியல் அருங்காட்சியகங்கள்
என்றி கான்வே பெல்பீல்ட்

சர் **என்றி பெல்பீல்ட்** அல்லது **என்றி கான்வே பெல்பீல்ட்** (ஆங்கிலம்; மலாய்: *Sir Henry Conway Belfield*); '''KCMG'''; JP (29 நவம்பர் 1855 – 8 சனவரி 1923) என்பவர் பிரித்தானிய குடியேற்ற நிர்வாகி *([[:en:Colonial Office|Colonial Office]])*; சிலாங்கூர் பிரித்தானிய முதல்வர் (1901 – 1902); நெகிரி செம்பிலான் பிரித்தானிய முதல்வர் (1902 – 1912); மலாயா கூட்டமைப்பு ஆளுநர் (1908 – 1911); பேராக் மாநிலத்தின் பிரித்தானிய முதல்வர் (1911 – 1912); ஆகிய பதவிகளை வகித்தவர் ஆவார். அன்றைய பிரித்தானிய ரெசிடென்ட் (*British Resident*) எனும் **பிரித்தானிய முதல்வர்** பதவி, இன்றைய மாநில மாநில முதல்வர் *(Menteri Besar)* பதவிக்குச் சமமானது. 

1912-இல் கிழக்கு ஆப்பிரிக்கப் பிரித்தானிய பாதுகாவல் *([[:en:East Africa Protectorate|East Africa Protectorate]])* குடியேற்றத்தில் (தற்போது கென்யா) ஆளுநராக *([[:en:Governor of Kenya|Governor of Kenya]])* நியமிக்கப்பட்டார். அதே காலக்கட்டத்தில், அதாவது 1914-இல் சான்சிபாரின் *([[:en:Sultanate of Zanzibar|Sultanate of Zanzibar]])* உயர் ஆணையராகவும் நியமிக்கப்பட்டார். அவர் 1917 வரை சான்சிபார் ஆளுநராகப் பணியாற்றினார்.

இவரின் பெயரில் பேராக் மாநிலத்தின் தலைநகரமான ஈப்போவில் ஒரு முதன்மைச் சாலைக்கு **பெல்பீல்ட் சாலை** *(Belfield Street)* என்று பெயர் சூட்டப்பட்டு உள்ளது.

## வாழ்க்கை

அவர் இங்கிலாந்தின் தெற்கு டெவோனில் 29 நவம்பர் 1855 அன்று பிறந்தார். அவரின் தந்தையின் பெயர் ஜான் பெல்பீல்ட். தாயாரின் பெயர் எலிசா கான்வே பிரிட்ஜஸ் *(Eliza Conway Bridges).* இவர் வார்விசயர் நகரில் உள்ள ரக்பி பள்ளியிலும், ஆக்சுபோர்டில் உள்ள ஓரியல் கல்லூரியிலும் கல்வி பயின்றார். 1880-இல் இன்னர் டெம்பிள் சட்டக் கல்லூரியில் சட்டம் பயின்றார்.

### பதவிகள்
1884-ஆம் ஆண்டு சிலாங்கூர் குடிமைப் பணியில் நீதித்துறை அதிகாரியாக (மாஜிஸ்திரேட்) சேர்ந்தார். பின்னர் 1888-ஆம் ஆண்டு சிலாங்கூரின் தலைமை நீதித்துறை அதிகாரியாகவும்; பின்னர் 1892-ஆம் ஆண்டு பேராக்கின் மூத்த நீதித்துறை அதிகாரியாகவும் பொறுப்புகள் வகித்தார். 

1896-ஆம் ஆண்டு மலாயா மாநிலங்களின் கூட்டமைப்பில் நிலங்கள் மற்றும் சுரங்கங்களுக்கான முதல் ஆணையராகப் பொறுப்பேற்றார். பல வேளைகளில் சிலாங்கூர் பிரித்தானிய முதல்வராகவும் செயல்பட்டார்
அத்துடன் நெகிரி செம்பிலான் பிரித்தானிய முதல்வர் (1902 – 1912); மலாயா கூட்டமைப்பு ஆளுநர் (1908 – 1911); பேராக் மாநிலத்தின் பிரித்தானிய முதல்வர் (1911 – 1912) ஆகிய பதவிகளையும் வகித்துள்ளார்.

## மேலும் காண்க
* ஜேம்ஸ் பர்ச்
* ஜான் பிக்கர்சிகில் ரோட்ஜர்
* ஜேம்ஸ் கத்திரி டேவிட்சன்
* வில்லியம் திரிச்சர்
* எர்னஸ்ட் பர்ச்

## மேற்கோள்கள்

* Sir Henry Conway Belfield
*Government and Labour in Kenya, 1895–1963
*BELFIELD, Sir Henry Conway, *Who Was Who*, A & C Black, 1920–2015; online edn, Oxford University Press, 2014

## எழுதிய நூல்கள்
**Report Upon the Present Condition of Affairs in Labuan and Brunei* (1905)
**Handbook of the Federated Malay States* (1906)
**Gold Coast. Report Legislation Governing Alienation Native Lands Gold Coast Colony Ashanti* (1912)

## கூடுதல் சான்றுகள்
* Wright, Arnold, Twentieth Century Impressions of British Malaya: Its history, people, commerce, industries and resources, 1908

## வெளி இணைப்புகள்
* World Statesmen

பகுப்பு:1855 பிறப்புகள்
பகுப்பு:1923 இறப்புகள்
பகுப்பு:பிரித்தானிய மலாயா‎
பகுப்பு:பேராக் வரலாறு‎
பகுப்பு:சிலாங்கூர் வரலாறு
பகுப்பு:நெகிரி செம்பிலான்
பகுப்பு:மலேசிய வரலாறு
அம்மந்தனாவெளி

**அம்மந்தனாவெளி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்கு வடக்கே ஏ-15 நெடுஞ்சாலை வழியே சுமார் 7 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கம்பலாபுரா

**கம்பலாபுரா** (Kampalapura) என்பது இந்தியாவின் தென் மாநிலமான கர்நாடகாவின் மைசூர் வட்டத்தில் உள்ள ஒரு கிராமமாகும்.

## அமைவிடம்
கம்பாலாபுரா மைசூரு மற்றும் மடிக்கேரி நகரங்களுக்கு இடையில் அட்சரேகை 12.335401 மற்றும் தீர்க்கரேகை 76.158353 என்ற புவியியல் ஆள்கூறுகளில் அமைந்துள்ளது. சில நேரங்களில் கம்பலபுரா என்றும் அழைக்கப்படுகிறது.

## கிராமங்கள் மற்றும் புறநகர்ப் பகுதி
பெரியபட்ணா 7 கி.மீ, குசால் நகர் 28 கி.மீ, பெட்டடபுரா 22 கி.மீ, ராமநாதபுரா 40 கி.மீ, சாலிகிராமம் 38.5 கி.மீ, ஊனசுரு 16 கி்.மீ, கோனிகெப்பா 34 கி.மீ, விராச்பேட்டை 50 கி.மீ. ஆகியவை கம்பலாபுராவைச் சுற்றி உள்ள கிராமங்களாகும்.

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கம்பலாபுரா கிராமத்தின் மக்கள் தொகை 4721 ஆகும். இம்மக்கள் தொகையில் 2417 ஆண்களும் 2304 பெண்களும் இருந்தனர். மொத்தமாக 1112 குடும்பங்கள் இருந்தன.

## பொருளாதாரம்
கிராமத்தின் பொருளாதாரம் பெரும்பாலும் வேளாண்மையை சார்ந்தே உள்ளது. முக்கிய பயிர்கள் புகையிலை, கேழ்வரகு, மக்காச்சோளம், பாக்கு மற்றும் அரிசி ஆகியனவாகும்.

## கல்வி நிறுவனங்கள்
* அரசு தொடக்கப்பள்ளி, கம்பலாபுரா.
* அரசு உருது தொடக்கப்பள்ளி,
* அரசு உயர்நிலைப்பள்ளி,
* சிறீ நாக வித்யா சமேத.
* எம்.ஆர் நோபல் ஆங்கில வழிப் பள்ளி.

## அஞ்சல் அலுவலகம்
கம்பலாபுரா கிராமத்தில் ஓர் அஞ்சல அலுவலகம் உள்ளது. இதன் அஞ்சல் குறியீடு எண் 571107 ஆகும்.

## படத்தொகுப்பு

File:Hunsur. Kampalapura.jpg|கம்பலாபுராவில் உள்ள பழைய கட்டடம்
File:Hunsur. Kampalapura2.jpg|கம்பலாபுரா கிராமம்

## மேற்கோள்கள்

பகுப்பு:மைசூர் மாவட்டத்திலுள்ள கிராமங்கள்
ஆல்பா நீக்கம்

**ஆல்பா நீக்கம்** (*Alpha elimination*) என்பது வேதியியலில் ஒரு குறிப்பிட்ட வகையான நீக்க வினைகளைக் குறிக்கிறது. கரிம உலோக வேதியியல் மற்றும் கரிம வேதியியல் ஆகியவற்றில் ஆல்பா நீக்கத்தின் வரையறை வேறுபடுகிறது.

## கரிம வேதியியல்
கரிம வேதியியலில், ஆல்பா-நீக்கம் என்பது பின்வரும் வகை வினைகளைக் குறிக்கிறது.

:R2CHX  →  R2C:  +  HX

இந்த வினை கார்பீன்கள் மற்றும் நைட்ரீன்களை உருவாக்கப் பயன்படுகிறது. குளோரோஃபார்மிலிருந்து டைகுளோரோகார்பீன் உருவாகும் வினை  இதற்கு ஓர் எடுத்துக்காட்டாகும். 

ஆல்பா நீக்க வினைகள், ஆல்கீன்களை உருவாக்கப் பொதுவாகப் பயன்படுத்தப்படும் பீட்டா நீக்க வினைகளிலிருந்து வேறுபடுகின்றன.
:R2CHCXR'2  →  R2C=CR'2  +  HX
ஆல்பா மற்றும் பீட்டா நீக்க வினைகள் இரண்டுமே பொதுவாக ஒரு வலிமையான காரத்தைக் கோருகின்றன.

## கரிமவுலோக வேதியியல்

கரிமவுலோக வேதியியலில், ஆல்பா நீக்கம் என்பது பின்வரும் வகை வினைகளைக் குறிக்கிறது (மற்ற துணை ஈந்தணைவிகள் தவிர்க்கப்பட்டுள்ளன):

:X-M-CH2R  →  M=CHR  +  HX

கரிமதாண்டலம் வேதியியலில் நன்கு ஆய்வு செய்யப்பட்ட வினைகள் காணப்படுகின்றன. இவை அல்கைலிடீன் வழிப்பொருட்களுக்கு வழிவகுக்கின்றன. குறிப்பாக, டெட்ரா அல்கைல்-மோனோகுளோரோ-தாண்டலம் அணைவுச் சேர்மம் α-ஐதரசன் நீக்கத்திற்கு உட்பட்டு, பின்னர் மீதமுள்ள குளோரைடு அல்கைலேற்றம் செய்யப்படுவதன் மூலம் Ta=C பிணைப்பைக் கொண்ட ஒரு வழிப்பொருள் உருவாகிறது. 
              

ஆல்பா நீக்கம் β-ஐதரைடு நீக்கத்துடன் வேறுபடுகிறது.இதன் மூலம் ஓர் உலோக மையத்துடன் பிணைக்கப்பட்ட ஓர் ஆல்கைல் குழு தொடர்புடைய உலோகம்-பிணைக்கப்பட்ட ஐதரைடு மற்றும் ஆல்க்கீனாக மாற்றப்படுகிறது.

ஆல்பா மற்றும் பீட்டா ஆகிய இரண்டு நீக்கல் வினைகளும் அகோசுட்டிக்கு இடைநிலைகள் எனப்படும் ஈந்தணைவிகள் ஒன்றில் பொருத்தமான இடத்தில் அமைந்துள்ள ஒரு C−H பிணைப்புடன் ஏற்படுத்தும் மூலக்கூறுக்குள்ளான இடைவினைகள் வழியாகவே நிகழ்கின்றன.

## மேலும் காண்க
*நீக்க வினை

## மேற்கோள்கள்


பகுப்பு:கரிம உலோக வேதியியல்
பகுப்பு:தாண்டல் உலோகங்கள்
சிகோகாபாத் சட்டமன்றத் தொகுதி

**சிகோகாபாத் சட்டமன்றத் தொகுதி** *(Shikohabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சிகோகாபாத், பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பிராசுபிடியம் குளோரைடு

**பிராசுபிடியம் குளோரைடு** (*Prospidium chloride*) என்பது C18H36Cl4N4O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிராசுபிடின் என்ற பெயராலும் இச்சேர்மம் அறியப்படுகிறது. இது செல்பெருக்கத்தை தடுக்கும் பண்பு கொண்ட ஒரு மருந்தாகும். இப்பண்பு புற்றுநோய் சிகிச்சையில் பயன்படுத்தப்படும் வேதிச்சிகிச்சை மருந்துகளில் முக்கியப்பங்கு வகிக்கிறது. அழற்சி எதிர்ப்புப் பண்புகளைக் கொண்டுள்ளது.  முடக்கு வாதத்திற்கு சிகிச்சையளிப்பதற்காகவும் ஆய்வு செய்யப்பட்டுள்ளது.

## மேற்கோள்கள்

## வெளி இணைப்புகள்
* Prospidium Chloride, NCI Thesaurus, National Cancer Institute

பகுப்பு:நான்கிணைய அமோனியம் சேர்மங்கள்
பகுப்பு:பிப்பரசின்கள்
பகுப்பு:குளோரைடுகள்
பகுப்பு:கரிமகுளோரைடுகள்
பகுப்பு:இரண்டாம்நிலை ஆல்ககால்கள்
பகுப்பு:டையால்கள்
ஈரைசோபுரோப்பனோலமீன்

**ஈரைசோபுரோப்பனோலமீன்** (*Diisopropanolamine*) என்பது  C6H15NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குழம்பாக்கி, நிலைப்படுத்தி மற்றும் இரசாயன இடைநிலைச் சேர்மம் என பல்வேறு விதமாக இச்சேர்மம்  பயன்படுத்தப்படுகிறது. 

ஐசோபுரோப்பனோலமீன் அல்லது அம்மோனியாவை புரோப்பைலீன் ஆக்சைடுடன் சேர்த்து வினைபுரியச் செய்வதன் மூலம் ஈரைசோபுரோப்பனோலமீனைத் தயாரிக்கலாம்.

## மேற்கோள்கள்

பகுப்பு:டையால்கள்
பகுப்பு:ஈரிணைய அமீன்கள்
ஆலிவர் மார்க்ஸ்

**ஆலிவர் மார்க்ஸ்**  (*Oliver Marks*); '''KCMG'''; (10 செப்டம்பர் 1866 – 24 மே 1940) என்பவர் பிரித்தானிய குடியேற்ற நிர்வாகி; ஐக்கிய இராச்சியத்தின் முதல் வகுப்பு துடுப்பாட்டக்காரர் ஆவார். 

மலாயாவில் ஏறக்குறைய 30 ஆண்டுகளுக்கும் மேலாக பலவேறு அரசு பதவிகளை வகித்தார்; நெகிரி செம்பிலான் பிரித்தானிய முதல்வர் (1894 – 1896); பேராக் மாநிலத்தின் பிரித்தானிய முதல்வர் (15 திசம்பர் 1911 – 9 ஆகத்து 1912); சிலாங்கூர் பிரித்தானிய முதல்வர் (1920 – 1922) பதவிகளை வகித்துள்ளார்.

## வாழ்க்கை
செப்டம்பர் 1866-இல் இங்கிலாந்தின் சர்ரேயில் *([[:en:Surrey|Surrey]])* பிறந்த அவர், தன் பள்ளிப் படிப்பை முடித்த பிறகு, பிரித்தானிய இலங்கைக்குச் சென்றார். 1887 முதல் 1891 வரை தேயிலைத் தோட்டக்காரராகப் பணிபுரிந்தார். அங்கிருந்து அவர் பிரித்தானிய மலாயாவுக்குச் சென்றார். அங்கு பேராக் மாநிலத்தில் மலாயா அரசாங்கத்திற்குச் சொந்தமான ஒரு தோட்டத்தில் கண்காணிப்பாளராகப் பணியாற்றினார்.

### பதவிகள்
1894- ஆம் ஆண்டு மலாயா அரசு நிர்வாகப் பணியில் சேர்ந்தார். நெகிரி செம்பிலான் பிரித்தானிய முதல்வராக நியமிக்கப்படுவதற்கு முன்பு பல பதவிகளை வகித்தார். 1896 வரை உதவி நீதி அதிகாரியாக (மாஜிஸ்திரேட்) இருந்தார். அதன் பிறகு பேராக் மாநில அரசாங்கத்தின் உதவிச் செயலாளராகப் பொறுப்பேற்றார். 1898 வரை இந்தப் பதவியை வகித்தார். 

1898 முதல் 1903 வரை. மலாயா கூட்டமைப்பு மாநிலங்களின் ஆளுநரின் உதவிச் செயலாளராகவும் சேவை செய்துள்ளார். பின்னர் மலாயாவின் ஐக்கிய இராச்சிய ஆணையர்களின் செயலாளராகவும்; நீரிணை குடியேற்றங்களின் ஆளுநரின் தனியார் செயலாளராகவும் பணியாற்றினார்.

### பேராக் மாநிலத்தின் பிரித்தானிய முதல்வர்

1914 ஆம் ஆண்டு, அவர் பேராக் மாநிலத்தின் தற்காலிக பிரித்தானிய முதல்வராக பணியில் அமர்த்தப்பட்டார். அந்தக் காலக் கட்டத்தில்தான் அவர் தைப்பிங் செயிண்ட் ஜார்ஜ் உயர்நிலப்பள்ளிக்கும் *([[:en:St. George's Institution, Taiping|St. George's Institution]])* அடிக்கல் நாட்டினார். 1920-களில், அவர் சிலாங்கூர்  மாநிலத்தின் பிரித்தானிய முதல்வராக பொறுப்பு வகித்தார். 1922-ஆம் ஆண்டு அவரின் காலனிய சேவைகளுக்காக செயிண்ட் மைக்கெல் செயிண்ட் ஜார்ஜ் விருது *([[:en:Order of St Michael and St George|Order of St Michael and St George]])* வழங்கப்பட்டது.

பிற்கால வாழ்க்கையில் மார்க்ஸ், பிரித்தானிய மலாயா சங்கத்தின் செயலாளராகச் சேவை செய்துள்ளார். அவர் மே 1940-இல் இங்கிலாந்து, புரோம்ப்டன் நகரில் *([[:en:Brompton, London|Brompton]])* 77-ஆவது வயதில் காலமானார்.

## மேலும் காண்க
* என்றி கான்வே பெல்பீல்ட்
* ஜான் பிக்கர்சிகில் ரோட்ஜர்
* ஜேம்ஸ் கத்திரி டேவிட்சன்
* வில்லியம் திரிச்சர்
* எர்னஸ்ட் பர்ச்

## மேற்கோள்கள்

## கூடுதல் சான்றுகள்
* Oliver Marks

## வெளி இணைப்புகள்

பகுப்பு:1866 பிறப்புகள்
பகுப்பு:1940 இறப்புகள்
பகுப்பு:பிரித்தானிய மலாயா‎
பகுப்பு:பேராக் வரலாறு‎
பகுப்பு:சிலாங்கூர் வரலாறு
பகுப்பு:நெகிரி செம்பிலான்
பகுப்பு:மலேசிய வரலாறு
பகுப்பு:இலங்கைத் தேயிலை
பகுப்பு:இங்கிலாந்துத் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பெர்புளோரோடிரையெத்தில்கார்பினால்

**பெர்புளோரோடிரையெத்தில்கார்பினால்** (*Perfluorotriethylcarbinol*) என்பது  C7HF15O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் 3-எத்தில்-3-பெண்டனால் என்ற மூவிணைய ஆல்ககாலின் பெர்புளோரினேற்ற ஆல்ககாலாகும். இது ஒரு சக்திவாய்ந்த பிணைப்பைத் துண்டிக்கும் காரணியாகும். இச்சேர்மத்தை சுவாசிப்பதால்  நச்சுத்தன்மையை ஏற்படும்.

## மேற்கோள்கள்

பகுப்பு:மூன்றாம் நிலை ஆல்ககால்கள்
பகுப்பு:பிணைப்பு நீக்கிகள்
திருப்புலிவனம் ஏரி

**திருப்புலிவனம் ஏரி** *(Thirupulivanam Lake)* இது, தமிழ்நாட்டின் காஞ்சீபுரம் மாவட்டத்தில் உள்ள திருப்புலிவனம் கிராமத்தில் பல்லவர்களால் 120 எக்டேர் பரப்பளவில் உருவாக்கப்பட்ட ஒரு ஏரி ஆகும்.

## அமைவிடம்
காஞ்சிபுரம் மாவட்டத்தின் உத்திரமேரூரில் இருந்து காஞ்சிபுரம் செல்லும் சாலையில் சுமார் ஐந்து கிலோமீட்டர் தொலைவில் பல்லவ மன்னன் நந்திவர்மனால் கட்டப்பட்ட சுமார் 1000 ஆண்டுகள் பழமையான திருப்புலிவனம் வியாக்ரபுரீசுவரர் கோயில் அருகில் அமைந்துள்ள இது, பொதுவாக திருப்புலிவனம் ஏரி என்று அழைக்கப்படுகிறது. அட்சரேகை: 12° 39'48.1” N; 12° 39'45.5” N; 12° 39'29.6” N; 12° 39'20.6” N மற்றும் தீர்க்கரேகை: 079° 45’29.6” E; 079° 45’36.4” E; 079° 45’33.3” E; 079° 45’30.6” E புவியியல் ஆயத்தொலைவுகள் கொண்ட இது, ஒரு பாதுகாக்கப்பட்ட பகுதி அல்ல. மேலும் இந்த ஈரநிலம், பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது. மேலும் இந்த நீர்த்தடத்தை சுற்றியுள்ள கிராமங்கள் திருப்புலிவனம், முருகேரி, ஆண்டித்தாங்கல் மற்றும் ஆலப்புலம் ஆகியவை ஆகும்.

## பரப்பளவு
இந்த ஈரநிலத்தின் பரப்பளவு, புவியிடங்காட்டியின் ஆயத்தொலைவுகளின் அடிப்படையில், ஈரநிலத்தின் பரப்பளவு 116 எக்டேர் என மதிப்பிடபட்டதாக கறுப்படுகிறது.மேலும்  இந்த ஈரநிலம், 'குளம்' என்ற துணைப்பிரிவில் உள்ள மனிதனால் உருவாக்கப்பட்ட (உள்நாட்டு) வகையைச் சேர்ந்தது என வரையறுக்கப்பட்டுள்ளது. உள்ளூர் மக்களுக்கு இந்த ஏரியின் தோற்றம் பற்றித் தெரியவில்லை, ஆனால் இலக்கியங்கள் இந்த ஈரநிலத்தை மனிதனால் உருவாக்கப்பட்ட குளம் என்று குறிப்பிடுகின்றன. இரண்டாம் நிலைத் தகவல்களின் அடிப்படையில், இந்த ஈரநிலத்தின் சராசரி ஆழம் 3.5 மீட்டராகவும், இது கடல் மட்டத்திலிருந்து 67 முதல் 71 மீட்டர் வரை உயரம் கொண்டது எனவும் கூறப்படுகிறது.

## நீர் நிலவரங்கள்
* இந்த ஈரநிலத்திற்கான முக்கிய நீர் ஆதாரம் மழைப்பொழிவு, நீர்ப்பிடிப்புப் பகுதியிலிருந்து வரும் சுற்றியுள்ள வழிந்தோடும் நீர் மற்றும் செய்யாறு ஆற்றிலிருந்து வரும் நேரடி நீர்வரத்து ஆகும்.
* இந்த ஏரியில் உள்ள நீர் பெரும்பாலும் இடைப்பட்ட தன்மையுடையதாகவும், ஏரியில் இருந்து வரும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக உள்ளதாகவும்  மற்றும் இந்த நீர் அப்பகுயின் நிலத்தடி நீரை உயர்த்த உதவுகிறது என கூறப்படுகிறது.
* ஏரியின் நீர் அமிலக்  காரத்தன்மை கொண்டதாகக் காணப்படுவதாகவும்  அது 8.0 வரை பதிவு செய்யப்பட்டுள்ளது. மாதிரி எடுக்கப்பட்ட நேரத்தில், ஏரியில் உள்ள நீர் நன்னீராக இருந்ததாகவும், அதன் உப்புத்தன்மை 0.174 பிபிடி எனப் பதிவு செய்யப்பட்டது. *(0.174 ppt என்றால் ஒரு லிட்டர் (அல்லது கிலோகிராம்) தண்ணீரில் 0.174 கிராம் உப்பு மட்டுமே உள்ளது, இது மிகக் குறைந்த அளவு.)*
* இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் தாவரங்கள் மிகக் குறைவாகக் காணப்படுவதால், இது நடுத்தர ஊட்டச்சத்து" அல்லது "மிதமான வளமுடைய நிலைக்கு நெருக்கமாக இருப்பது கண்டறியப்பட்டது. இந்த ஏரியை சுற்றியுள்ள கிராமங்களில் இருந்து வரும் வீட்டுக் கழிவுநீரையும், அருகிலுள்ள கிடங்குகளிலிருந்து வரும் சிறிய அளவிலான தொழிற்சாலைக் கழிவுகளையும் பெறுகிறது என அறியப்பட்டுள்ளது.

## மேற்கோள்கள்

பகுப்பு:காஞ்சிபுரம் மாவட்ட ஏரிகள்
பகுப்பு:இந்தியாவில் உள்ள நீர்த்தடங்கள்
3-பென்டனால்

**3-பென்டனால்** (*3-Pentanol*) என்பது C5H12O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  அமைல் ஆல்ககாலின் அறியப்பட்டுள்ள எட்டு மாற்றியன்களில் இதுவும் ஒன்றாகும்.  இயற்கையாகவே இச்சேர்மம் காணப்படுகிறது. ஒரு பெரமோனாகச் செயல்படுகிறது.

## மேலும் காண்க
* 2-பென்டனால்

## மேற்கோள்கள்

பகுப்பு:ஆல்கனால்கள்
கூடத்தாயி

**கூடத்தாயி** (*Koodathayi*) என்பது கேரளத்தின்  கோழிக்கோடு மாவட்டத்தில் உள்ள ஒரு சிற்றூர் ஆகும். இந்தக் கிராமம் கூடத்தாயி சயனைடு கொலைகளினால் பெயர் பெற்றது.

## மக்கள்தொகை
 இந்திய மக்கள் தொகை கணக்கெடுப்பின் படி, கூடத்தாயியின் மொத்த மக்கள் தொகை 13,563 ஆகும். இதில்  6,489 பேர் ஆண்களும்,  7,074 பேர் பெண்களும் அடங்குவர்.

## போக்குவரத்து
கூடத்தாயி சிற்றூரானது  கொயிலாண்டி நகரம் மற்றும் தாமரைச்சேரி நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை 66 (பழைய தே.நெ-17) கொயிலாண்டி வழியாகச் செல்கிறது. இச்சாலையின் வடக்கு நீட்சி மங்களூர், கோவா, மும்பையுடன் இணைகிறது. இதன் தெற்கு நீட்சி  கொச்சி, திருவனந்தபுரம் நகரங்களுடன் இணைகிறது. தேசிய நெடுஞ்சாலை 766 தாமரைச்சேரி வழியாகச் செல்கிறது. அதன் வடக்கு நீட்சி  கல்பற்றா, மைசூர், பெங்களூர் நகரங்களுடன் இணைகிறது. தெற்கு நீட்சி கோழிக்கோடு நகரத்துடன் இணைகிறது. அருகிலுள்ள தொடருந்து நிலையம் கோழிக்கோட்டில் உள்ளது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும்.

## கூடத்தாயி தொடர் கொலை வழக்கு
2002 முதல் 2016 வரை 14 வருட காலப்பகுதியில் ஜாலி ஜோசப் என்பவர் தன் கணவர், மாமியார் மற்றும் அவரது மூன்று குடும்ப உறுப்பினர்களின் உணவில் சயனைடு கலந்து கொலை செய்ததாக குற்றம் சாட்டப்பட்டார் 

## மேற்கோள்கள்

பகுப்பு:கோழிக்கோடு மாவட்டத்திலுள்ள கிராமங்கள்
செயிண்ட் மைக்கெல் செயிண்ட் ஜார்ஜ் விருது

**செயிண்ட் மைக்கெல் செயிண்ட் ஜார்ஜ் விருது**  (*Order of St Michael and St George*) என்பது ஏப்ரல் 28, 1818 அன்று; வேல்ஸ் இளவரசர் ஜார்ஜ் *(George, Prince of Wales);* (ஐக்கிய இராச்சியத்தின் நான்காம் ஜார்ஜ்) *(George IV)* அவரின் தந்தை மூன்றாம் ஜார்ஜ் *(George III)* மன்னருக்கு இளவரசராகச் செயல்பட்டபோது, ​​நிறுவப்பட்ட ஒரு பிரித்தானிய வீர விருதாகும். இரு இராணுவ வீரர்களான மைக்கெல் மற்றும் புனித ஜார்ஜ் என்பவர்களின் நினைவாக இந்த விருதிற்குப் பெயரிடப்பட்டது.

நெப்போலியப் போர்களில் கையகப்படுத்தப்பட்ட நடுநிலக் கடல் பகுதிகளில் உயர்ப் பதவிகளை வகித்த கட்டளை அதிகாரிகள் அல்லது உயர்ப்பதவி அதிகாரிகளுக்கு செயிண்ட் மைக்கெல் செயிண்ட் ஜார்ஜ் விருது முதன்முதலில் வழங்கப்பட்டது. பின்னர் பிரித்தானிய பேரரசின் பிற பிரதேசங்களில் அதே போன்று கட்டளை அதிகாரிகள் அல்லது உயர்ப்பதவிகளில் பொறுப்பு வகித்தவர்களுக்கும் **செயிண்ட் மைக்கெல் செயிண்ட் ஜார்ஜ் விருது** வழங்கப்பட்டது.

## பொது

தற்போதைய காலத்தில் உள்நாட்டில் உயர்ப் பதவிகளை வகிப்பவர்களுக்கும் அல்லது  வெளிநாட்டில் ஐக்கிய இராச்சியத்திற்கு ஆதரவாக, இராணுவம் அல்லாத முக்கியச் சேவைகளை வழங்கும் தனிநபர் ஆண்களுக்கும் பெண்களுக்கும் இந்த விருது வழங்கப்படுகிறது. அத்துடன், பொதுநலவாய நாடுகளில் முக்கியமான அல்லது விசுவாசமான சேவைகளை வழங்குபவர்களுக்கும் இந்த விருது வழங்கப்படுகிறது.  

## மேலும் படிக்க
* ''The Order of St Michael and St George: 1818 to 2018 part one: its first century'' by Russell Malloch. [London, The Stationery Office, 2018] at thegazette.co.uk
* ''The Order of St Michael and St George: 1818 to 2018 part two: its second century'' by Russell Malloch. [London, The Stationery Office, 2018] at thegazette.co.uk
* "Knighthood and Chivalry", (1911). *Encyclopædia Britannica*, 11th ed. London: Cambridge University Press.

## மேற்கோள்கள்

## வெளி இணைப்புகள்
*Order of St Michael and St George – Central Chancery of the Orders of Knighthood
*The Order of St Michael and St George – Royal Household website
*Order of St Michael and St George – UK Cabinet Office
*The British honours system – UK Government

பகுப்பு:ஐக்கிய இராச்சியத்தின் விருதுகள்
பகுப்பு:பரிசுகளும் விருதுகளும்
தேவநேயப் பாவாணர் விருது

**தேவநேயப் பாவாணர் விருது** (*Devaneya Pavanar Award*) என்பது தமிழ் அகராதியியல், சொற்பிறப்பியல் மற்றும் அகராதித் தொகுப்பு ஆகியவற்றில் சிறந்து விளங்கும் அறிஞர்களுக்காகத் தமிழ்நாடு அரசின் செந்தமிழ்ச் சொற்பிறப்பியல் அகரமுதலித் திட்ட இயக்ககத்தின் வழியாக வழங்கப்படும் ஒரு மதிப்புமிக்க விருதாகும். 2020 ஆம் ஆண்டு முதல் ஆண்டுதோறும் 'தேவநேயப் பாவாணர் விருது' வழங்கப்படுகிறது.  

தமிழ் மொழியின் செழுமைக்கும் வளர்ச்சிக்கும் குறிப்பிடத்தக்க பங்களிப்புகளைச் செய்தவர்களை அங்கீகரிக்கும் வகையில் வழங்கப்படும் இவ்விருதுடன், வெற்றியாளர்களுக்கு 2 லட்சம் ரூபாய் ரொக்கப் பரிசும் ஒரு தங்கப் பதக்கமும் வழங்கப்படுகிறது.  புகழ்பெற்ற அறிஞரான தேவநேயப் பாவாணரின் மரபைப் போற்றும் வகையில் தமிழ்நாடு அரசால் இவ்விருது நிறுவப்பட்டது.

## தகுதிகள்
தமிழ் வேர்ச்சொல் ஆய்வு, அகராதி உருவாக்குதல், தனித்தமிழைப் பின்பற்றுதல் உள்ளிட்ட ஆய்வும் தமிழ் ஈடுபாடும் கொண்டு பணியாற்றுகிற, அகராதியியல் துறையில் சிறந்து விளங்கும் உள்நாட்டு அறிஞர் ஒருவர்க்கு இவ்விருது வழங்கப்படுகிறது.

## விருது பெற்றோர்

## மேற்கோள்கள்

பகுப்பு:தமிழ் வளர்ச்சித் துறை விருதுகள்
சிர்சாகஞ்ச் சட்டமன்றத் தொகுதி

**சிர்சாகஞ்ச் சட்டமன்றத் தொகுதி** *(Sirsaganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சிர்சாகஞ்ச், பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தாதேபள்ளி சத்யநாராயண மூர்த்தி

**தாதேபள்ளி சத்யநாராயண மூர்த்தி** (*Tad S. Murty*) என்பவர் ஒரு கடல்சார் ஆய்வாளரும் சுனாமி நிபுணரும் ஆவார். 1937-2018 ஆம் ஆண்டு காலத்தில் இவர் வாழ்ந்தார். சுனாமி சங்கத்தின் முன்னாள் தலைவராக இருந்துள்ளார். ஒட்டாவா  பல்கலைக்கழகத்தில்குடிசார் பொறியாளர் மற்றும் புவி அறிவியல்  துறைகளில்  துணைப் பேராசிரியராக பணியாற்றியுள்ளார்.  சிகாகோ பல்கலைக்கழகத்தில் கடல்சார்வியல் மற்றும் வானிலை அறிவியலில் முனைவர் பட்டம் பெற்றார். காமன்வெல்த் அறிவியல் மற்றும் தொழில் துறை ஆராய்ச்சி அமைப்பின் டாம் பீர் மற்றும் செக் குடியரசின் விளாடிமிர் செங்கு ஆகியோருடன் இணைந்து இயற்கை ஆபத்துகள்  என்ற இதழின் இணை ஆசிரியராக இருந்துள்ளார்.
## காலநிலை மாற்றம்
2007 ஆம் ஆண்டு காலநிலை மாற்றம் குறித்த அரசுகளுக்கிடையேயான குழுவின் மதிப்பாய்வில் இவர் பங்கேற்றார்.

மூர்த்தி தன்னை ஒரு புவி வெப்பமடைதல் கொள்கைகளில் ஐயம் கொள்கிறவர் என்று தன்னைத் தானே வர்ணித்துக்கொண்டார். 2006 ஆம் ஆண்டு ஆகத்து மாதம் 17 ஆம் தேதியன்று அளித்த ஒரு நேர்காணலில், "நானே இத்துறையில் பணியாற்றத் தொடங்கும் வரை, புவி வெப்பமடைதல் குறித்த உறுதியான நம்பிக்கையுடன் ஆய்வைத் தொடங்கினேன். 1990-ஆம் ஆண்டுகளின் முற்பகுதியில், கனடாவின் மீன்வளம் மற்றும் பெருங்கடல்கள் துறை என்னிடம் ஒரு நிலைப்பாட்டறிக்கையைத் தயாரிக்கும்படி கேட்டபோது, ​​நான் இக்கொள்கையின் மறுபக்கத்திற்கு மாறினேன்.நான் இந்தப் பிரச்சனையை தீவிரமாக ஆராயத் தொடங்கினேன், என்று கூறினார்." மேலும், "புவி வெப்பமடைதல் என்பது "மனிதகுலத்தின் மீது நிகழ்த்தப்படும் மிகப்பெரிய அறிவியல் புரளி என்றார். மனித மானுடவியல் செயல்பாடுகளால் புவி வெப்பமடைதல் இல்லை" என்றும்  கூறினார். கியோட்டோ நெறிமுறை மற்றும் மானுடவியல் புவி வெப்பமடைதலின் அறிவியல் அடிப்படையை விமர்சித்து கனடா பிரதமர் ஸ்டீபன் ஆர்ப்பருக்கு 2006 ஆம் ஆண்டு திறந்த கடிதத்தை எழுதிய காலநிலை ஆராய்ச்சி மற்றும் தொடர்புடைய துறைகளைச் சேர்ந்த 60 அறிவியலாளர்களில் இவரும் ஒருவர்."

2018 ஆம் ஆண்டில் இவர் காலமானார்.
## மேற்கோள்கள்

## வெளி இணைப்புகள்
* Indo-Canada Award

பகுப்பு:1938 பிறப்புகள்
பகுப்பு:சிக்காகோ பல்கலைக்கழக முன்னாள் மாணவர்கள்
சர்வேசு சிங் யாதவ்

**சர்வேசு சிங் யாதவ்** ஒரு இந்திய அரசியல்வாதி மற்றும் 18 வது உத்தரபிரதேச சட்டமன்ற உறுப்பினர் ஆவார், சிர்சாகஞ்ச் சட்டமன்றத் தொகுதியின் சட்டமன்ற உறுப்பினர் ஆவார். இவர் சமாஜ்வாதி கட்சியை  சேர்ந்தவராவார் 

## ஆரம்பகால வாழ்க்கை
சர்வேசு சிங் யாதவ் உத்திரபிரதேசத்தின் சிர்சாகஞ்சில் உள்ள பதேபூர் நசீர்பூர் கிராமத்தில் உதய்வீர் சிங் தலைமையிலான யாதவ் குடும்பத்தில் பிறந்தார்.

## மேற்கோள்கள்

பகுப்பு:வாழும் மக்கள்